ועדת הכלכלה, כנסת 25, פרוטוקול מספר 187, 2023-07-18 00:00

שלום דנינו: צוהריים טובים

שלום דנינו:  אני פותח את ישיבת ועדת הכלכלה

שלום דנינו:  על סדר היום הצעת תקנות הטיס (חובת ביטוח בהפעלה מסחרית של כלי טיס) (תיקון), התשפ"ג-2023

שלום דנינו:      את ההסברים קיבלנו ואנחנו עוברים ישר להקראה

אבישי פדהצור: ברשותך אדוני, אני אסביר בקצרה

אבישי פדהצור:  תקנות הטיס (חובת ביטוח בפעלה מסחרית של כלי טיס), התשע"ח-2017 נקבעו בשעתו והתבססו על הדירקטיבה האירופית

אבישי פדהצור:  ביסודן הן מטילות את החובה על מפעיל אווירי של כלי טיס בהפעלה מסחרית לבטח את כלי הטיס שהוא מפעיל, את הנוסעים, את הכבודה, זה צד שלישי, מפני שורה של סיכונים

אבישי פדהצור:  התקנות הישראליות מבוססות על דירקטיבה אירופית שהיא עצמה מיישמת ומבוססת על אמנה בינלאומית, אמנת מונטריאול

אבישי פדהצור:       עם השנים חלו העדכונים לפי האמנה והגיע תורנו לעדכן את הסכומים בתקנות שלנו

שלום דנינו: וזה מה שאנחנו עושים היום

אבישי פדהצור: כן

שלום דנינו: תתחיל להקריא אותה ואנחנו מודים לך

אבישי פדהצור: תקנות הטיס (חובת ביטוח בהפעלה מסחרית של כלי טיס) (תיקון), התשפ"ג-2023     בתוקף סמכותי לפי סעיפים 46 ו-168(א)(6) לחוק הטיס, התשע"א-2011 (להלן – החוק) ולפי סעיף 23(א) לחוק רישוי שירותי התעופה, התשכ"ג-1963 (להלן – חוק הרישוי), בהתייעצות עם הממונה כהגדרתו בחוק הפיקוח על שירותים פיננסיים (ביטוחי), התשמ"א-1981, באישור ועדת הכלכלה של הכנסת, ולפי הצעת רשות התעופה האזרחית בהתאם לסעיף 168(ב) לחוק, אני מתקינה תקנות אלה:     

אבישי פדהצור: בתקנות הטיס (חובת ביטוח בהפעלה מסחרית של כלי טיס), התשע"ח-2017, בתקנה 2 -      

אבישי פדהצור: בפסקה (3), במקום "19" יבוא "22"

אבישי פדהצור:      להסביר אדוני?     

שלום דנינו: לא

שלום דנינו:  יש פער

שלום דנינו:  זה התיקון

אבישי פדהצור: תחילה     תחילתן של תקנות אלה 90 ימים מיום פרסומן

אבישי פדהצור:      בגדול מעדכנים שני סכומים ומבקשים שזה יחול בתוך 90 ימים על מנת שניתן יהיה לעדכן ככל הצורך את הפוליסות

שלום דנינו: כמו שכתוב בחוק

שלום דנינו:       מי בעד? יש מתנגדים? אין

שלום דנינו:  יש נמנעים? אין

שלום דנינו: אושר     

שלום דנינו: אושר פה אחד

אבישי פדהצור: תודה רבה לוועדה

שלום דנינו: תודה רבה